Арадио
Аршба афеихоа азы: амандарина аасҭа аџьабаа маҷны иадубалоит, алҵшәагьы еиӷьуп
Афеихоа аҽаҩра зеиԥшроу, аус шадулатәу, аалыҵ хархәарас иамоу, аҭыԥ ишықәырҵо атәы арадио Sputnik аефир аҟны еиҭеиҳәеит афеихоа абаҳча змоу Заур Аршба.
Сынтәа афеихоа анапы анадкылатәыз аамҭа хәыҷык сагхеит, исхызгаз аковид чымазара иахҟьаны, аха аҽаҩра хар амам иҳәеит Заур Аршба арадио аефир аҟны. Иара иажәақәа рыла ашықәс иалагӡаны афеихоа аҵа хынтә-ԥшьынтә ирхлатәуп, ааԥын еилыхтәуп ашьапы арҵәыга аҭалатәуп аҽаҩра бзиахарц азы.
"Аарыхырҭа Дранда иҳамоуп 9 гектарк инарзынаԥшуа. 2013 шықәсазы Аинвестициатә программала еиҭаҳҳаит аҵлақәа. Шықәсык анаҩс аҳәынҭкар данырԥсах, аԥара ашәарақәа аанкылан, аха аҩызцәа- ақәлацәа ҳаицхырааны ҳхатәы џьабаала иахьанӡа иааҳгеит, аҽаҩра ҳхы иаҳархәарц. Хар амаӡам, ибзиоуп ҳәа сгәы иаанагоит, уаҵәы-уаҵәашьҭахь иҵегьы иаҳа аԥара аанагоит, 50 тонна рҟынӡа шықәсык иҭугартә иҟалоит, хә-нызқьи хышәи ҩынҩажәижәаба шьапы ыҟоуп еиҭаҳау зегьы", - иҳәеит Аршба.
Аиҿцәажәара иаҳа инарҭбааны ишәаҳар шәылшоит аудиофаил аҟны.